b"\n_START_ARTICLE_\nAdel Taarabt\n_START_SECTION_\nSeurajoukkueura\n_START_PARAGRAPH_\nTaarabt on edustanut ranskalaista RC Lensia. Tammikuussa 2007 Taarabt siirtyi Lensista lainalle Tottenhamiin. Kes\xc3\xa4ll\xc3\xa4 2007 tuli siirrosta pysyv\xc3\xa4._NEWLINE_Maaliskuussa 2009 Taarabt k\xc3\xa4vi lainassa Mestaruussarjan Queens Park Rangersissa. Kes\xc3\xa4ll\xc3\xa4 2009 Taarabt oli siirtym\xc3\xa4ss\xc3\xa4 lainalle Espanjan Primera Divisi\xc3\xb3niin paluun tehneeseen Malagaan, mutta siirron kariuduttua Taarabt siirtyi kaudeksi lainalle QPR:\xc3\xa4\xc3\xa4n, jossa h\xc3\xa4n oli viimeksi toukokuussa ollut lainalla. Lainasta tuli pysyv\xc3\xa4 siirto elokuussa 2010._NEWLINE_Taarabt valittiin kaudella 2010\xe2\x80\x932011 Englannin jalkapalloliigan kauden pelaajaksi._NEWLINE_Kaudella 2011\xe2\x80\x932012 Taarabt'ilta odotettiin paljon, mutta etenk\xc3\xa4\xc3\xa4n alkukaudesta Taarabt ei saanut onnistumisia Valioliigassa. Taarabt teki avausmaalinsa Valioliigassa 31.3.2012 ottelussa QPR\xe2\x80\x93Arsenal.\n_START_SECTION_\nMaajoukkueura\n_START_PARAGRAPH_\nTaarabt on edustanut Ranskaa poikien ik\xc3\xa4luokissa U-16, U-17 ja U-18, mutta p\xc3\xa4\xc3\xa4tti edustaa aikuisten tasolla is\xc3\xa4ns\xc3\xa4 synnyinmaata Marokkoa. H\xc3\xa4n pelasi ensimm\xc3\xa4isen maaottelunsa Marokon paidassa 11. helmikuuta 2009 T\xc5\xa1ekki\xc3\xa4 vastaan pelatussa harjoitusottelussa. Ensimm\xc3\xa4isen maalinsa Taarabt teki 31. maaliskuuta 2009 harjoitusottelussa Angolaa vastaan._NEWLINE_Taarabt valittiin ensimm\xc3\xa4isiin arvokisoihinsa vuoden 2012 Afrikan-mestaruuskisoihin, jossa h\xc3\xa4nell\xc3\xa4 oli vaihtopelaajan rooli. Marokon kisat p\xc3\xa4\xc3\xa4ttyiv\xc3\xa4t kuitenkin alkulohkoon.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nTaarabt syntyi Marokossa, F\xc3\xa8ss\xc3\xa4, jost\xc3\xa4 h\xc3\xa4n muutti perheineen Ranskaan oltuaan yhdeks\xc3\xa4n kuukauden ik\xc3\xa4inen."